ข้อใดถูกต้องเกี่ยวกับ cholesterol
ก. LDL-cholesterol คือ ไขมันคอเลสเตอรอลชนิดไม่ดี HDL-cholesterol คือ ไขมันคอเลสเตอรอลชนิดดี
ข. LDL-cholesterol คือ ไขมันคอเลสเตอรอลชนิดดี HDL-cholesterol คือ ไขมันคอเลสเตอรอลชนิดดี
ค. LDL-cholesterol คือ ไขมันคอเลสเตอรอลชนิดดี HDL-cholesterol คือ ไขมันคอเลสเตอรอลชนิดไม่ดี
ง. LDL-cholesterol คือ ไขมันคอเลสเตอรอลชนิดไม่ดี HDL-cholesterol คือ ไขมันคอเลสเตอรอลชนิดไม่ดี
คำตอบได้แก่ ก.  เนื่องจาก Total cholesterol คือ การตรวจวัดระดับไขมันคอเลสเตอรอลรวม  ไม่สามารถแปลผลได้โดยตรง เพราะระดับคอเลสเตอรอลรวมสูง อาจเกิดจากระดับไขมันชนิดไม่ดีสูง หรือชนิดดีสูงก็ได้ คอเลสเตอรอลในอาหารพบมากในไข่แดง อาหารทะเล เครื่องในสัตว์ เนื้อสัตว์ติดมัน นม และผลิตภัณฑ์จากนมที่มีไขมันสูง

   LDL-cholesterol คือ ไขมันคอเลสเตอรอลชนิดไม่ดี เป็นไขมันที่ไปเกาะสะสมตามผนังหลอดเลือด ทำให้ผนังหลอดเลือดแข็ง และตีบได้ ส่งผลต่อโรคหลอดเลือดหัวใจ และสมอง
   HDL-cholesterol คือ ไขมันคอเลสเตอรอลชนิดดี ช่วยลดการสะสมของไขมันที่เกาะตามผนังหลอดเลือด โดย HDL ทำหน้าที่นำเอาคอเลสเตอรอลจากเนื้อเยื่อต่างๆ ไปทำลายที่ตับ และขับออกจากร่างกาย HDLจึงมีบทบาทในการช่วยลดความเสี่ยงต่อการเกิดโรคหลอดเลือดหัวใจ และสมอง
   Triglyceride คือ ไขมันไตรกลีเซอไรด์ ซึ่งทำหน้าที่สะสมพลังงานจากอาหารที่เราทานเข้าไป หากมีปริมาณมากเกินไปจะสะสมในร่างกาย และเป็นปัจจัยเสี่ยงทำให้หลอดเลือดแข็ง นำไปสู่โรคหลอดเลือดหัวใจ และสมอง สาเหตุที่ทำให้ไขมันไตรกลีเซอไรด์สูง มาจากการรับประทานประเภทแป้ง และน้ำตาลมากเกินไป ขาดการออกกำลังกาย น้ำหนักตัวเกินมาตรฐาน การดื่มแอลกอฮอล์เป็นประจำ
อายุรศาสตร์ (อายุรศาสตร์) - Internal Medicine